ළමා දූෂණ පැමිණිලි 400ක් පමණ ජාතික ළමා අධිකාරියට දිනකට ලැබෙන බව ළමා සංවර්ධන හා කාන්තා කටයුතු නියෝජ්‍ය ඇමැති එම්. එල්. ඒ. එම්. හිස්බුල්ලා මහතා පැවැසීය.ජාත්‍යන්තර ළමා දිනය නිමිත්තෙන් ඉකුත්දා (01) මාධ්‍යවලට අදහස් දක්වමින් හෙතෙම මේ කරුණු අනාවරණය කෙළේ ය.මෙහිදී වැඩිදුරටත් අදහස් දැක්වූ ඇමතිවරයා පැවසුවේ මව විදේශ ගතවීමෙන් පසු ළමයින් විශාල වශයෙන් දූෂණවලට ලක්වෙන බැවින්, මේ තත්ත්වය වෙනස් විය යුතු බවයි.මාසයේ දෙකේ වයසේ බිළිඳුන් හැර දමා මව විදේශ ගතවීමට උත්සාහ කළහොත්, ඒ පිළිබඳව ළමා අධිකාරියට දන්වන ලෙස කී අමාත්‍යවරයා, මව ගුවන් තොටුපොළේ දීම නිවසට හරවා යැවීමට අධිකාරිය කටයුතු කරන බව ද අවධාරණය කෙළේය.දරුවන්ට නිසි මග පෙන්වීමටත්, ආදරය සෙනෙහස දැක්වීමටත් දෙමාපියන් අමතක නොකළ යුතු බවත්, මේ සම්බන්ධයෙන් ළමා අධිකාරියට ලැබෙන පැමිණිලි පිළිබඳව වහාම අවශ්‍ය පියවර ගැනීමට කටයුතු කරන බවත් ඒ මහතා ප්‍රකාශ කෙළේ ය..